Arodu iela (Daugavpils)

Arodu iela ir iela Daugavpilī, Jaunbūves apkaimē. Arodu iela sākas krustojumā ar Varšavas ielu, ved austrumu un ziemeļaustrumu virzienā un beidzas krustojumā ar Valkas ielu. Ielā ir daudzstāvu un privātmāju apbūve.

Arodu ielas kopējais garums ir 1470 metri, sarkano līniju platums ir 22 metri. Visā garumā tā ir divu joslu platumā, satiksmes kustība norit abos virzienos. No ielas sākuma līdz krustojumam ar Grodņas ielu Arodu iela klāta ar asfalta segumu, pārējai daļai ir grants segums.

Sabiedriskais transports pa Arodu ielu nekursē, bet Varšavas ielā ir 3., 19., 20B., 24., 26. un 30. maršruta autobusu pietura "Arodu iela", kā arī Ventspils ielā ir 2. un 4. maršruta tramvaju pietura ar to pašu nosaukumu.

Sākotnējais ielas nosaukums bija Orlas iela (). 1924. gada 14. jūlijā to pārdēvēja par Arodu ielu (), kas vēlāk nav mainījies (sākotnēji tika lietots arī variants Cunftes iela).

 Ievērojami objekti 
 Nr. 21 — tirdzniecības centrs.
 Nr. 38A — medicīnas centrs "Medical Plus".
 Blakus ielai atrodas stadions "Lokomotīve".

 Ielu savienojumi 
Arodu iela ir savienota ar šādām ielām:
 Varšavas iela (T veida krustojums)
 Andreja Pumpura iela
 Kauņas iela
 Ventspils iela
 Dobeles iela
 Jelgavas iela
 Grodņas iela
 Tukuma iela
 Liepājas iela
 Valkas iela (T veida krustojums)

 Atsauces 

Kategorija:Ielas Jaunbūvē (Daugavpils)